എല്ലാ ഭാരവും സഞ്ജുവിന്റെ തോളില്: തുറന്നടിച്ച് മുന് ഇന്ത്യന് താരം രാജസ്ഥാന് റോയല്സ് കളിക്കുന്നത് കാണുമ്ബോള് അവര് ക്ഷീണിച്ച് അവശരായെന്ന് തോന്നിയെന്ന് മുന് ഇന്ത്യന് ക്രിക്കറ്റ് താരം സാബാ കരിം. എല്ലാ ഭാരവും ക്യാപ്റ്റന് കൂടിയായ യുവതാരം സഞ്ജു സാംസണിന്റെ ചുമലിലാണെന്ന് ചൂണ്ടിക്കാട്ടിയ കരിം, അദ്ദേഹത്തിന് എത്രമാത്രം ഭാരം താങ്ങാനാകുമെന്നും ചോദിച്ചു.സഞ്ജു സാംസന്റെ മികച്ച പ്രകടനങ്ങള് ഉണ്ടായിരുന്നിട്ടും പോയിന്റ് പട്ടികയില് പിന്നിലാണ് രാജസ്ഥാന് റോയല്സ് .നിലവില് 11 കളികളില് നിന്ന് എട്ട് പോയിന്റുമായി ഏഴാം സ്ഥാനത്താണ്. രാജസ്ഥാന് റോയല്സിനെ കാണുമ്ബോള് ക്ഷീണിച്ചിരിക്കുന്നതു പോലെ എനിക്ക് തോന്നുന്നു, സാധ്യമായതെല്ലാം അവര് ശ്രമിച്ചു, പക്ഷേ ചില കാരണങ്ങളാല് അവര്ക്ക് അവരുടെ കഴിവുകള് നിറവേറ്റാന് കഴിഞ്ഞില്ല.രണ്ടാം മത്സരത്തില് ക്രിസ് മോറിസിന് ബാറ്റുകൊണ്ടോ പന്ത് കൊണ്ടോ പ്രകടനം നടത്താന് കഴിഞ്ഞില്ല. ലിയാം ലിവിംഗ്സ്റ്റണ് ഭയങ്കര പ്രശസ്തിയോടെയാണ് വന്നത്. എന്നാല് അവനും തിളങ്ങിയില്ല. സഞ്ജു സാംസണെപ്പോലുള്ള ഒരു ചെറുപ്പക്കാരന് എത്രത്തോളം ഉത്തരവാദിത്തം വഹിക്കുന്നു അദ്ദേഹം കൂട്ടിച്ചേര്ത്തു.